ወላይታ ዲቻ ዋና አስልጣኙን  ደለለኝ ደቻሳን አሰናበተ
 የወላይታ ዲቻ የስፖርት ክለብ ቦርድ ሰብሳቢ አቶ ሳሙኤል ፎላ በክለቡ ወቅታዊ አቋም ዙሪያ መግለጫ ሰጥተዋል።  አቶ ሳሙኤል ከስድስት ጨዋታዎች አንድ ብቻ በማሸነፉ በዋና እና በምክትል አሰልጣኝ እንድሁም ስራ አስከያጁ መሰናበታቸውን ገልጸዋል። የወላይታ ዲቻ ስፖርት ክለብ ህዝባዊ ክለብ በመሆኑ ከወላይታ ህዝብ ህልውና ጋር የተያያዘ ነው ብለዋል።  ከፋይናንስ ምንጭ ጋር ተያይዘው ተጨማሪ ምንጭ የማመንጨት ስራ እየተሰራ መሆኑንም ገልጸዋል፡፡ በአጭር ቀናት ውስጥ የአስልጣኝ ቅጥር እንዲፈጽም ክለቡ ማስታወቂያ ማውጣቱም ተገልጿል።  በአጠቃላይ 123 ሰራተኞች ያሉት ዲቻ ክለብ ዓመታዊ ወጪ 62 ሚልየን ብር እንደደረሰም ነው የጠቀሱት።  በማቴዎስ ፈለቀ  ከፌስቡክ ገፃችን በተጨማሪ ወቅታዊ፣ ትኩስ እና የተሟሉ መረጃዎችን ለማግኘት፡-የፋና ድረ ገጽ  ይጎብኙ፤ ተንቀሳቃሽ ምስሎችን ለማግኘት የፋና ቴሌቪዥን የዩቲዩብ ቻናል  ሰብስክራይብ ያድርጉፈጣን መረጃዎችን ለማግኘት ትክክለኛውን የፋና ቴሌግራም ቻናል  ይቀላቀሉ ከዚህ በተጨማሪም በትዊተር ገጻችን  ይወዳጁንዘወትር ከእኛ ጋር ስላሉ እናመሰግናለን! 